เนื่องด้วยเดินทางยาวๆ จากย่างกุ้งไปมะละแหม่ง (ราว 7-8 ชั่วโมง) ก็เลยแวะหาอะไรกินที่ร้านนี้ค่ะ เป็นจุดแวะพักก่อนถึงไจ๊ทโย (ทางขึ้นพระธาตุอินทร์แขวน) ซึ่งจะมีร้านอาหารด้วย แล้วก็มีห้องน้ำเยอะให้เข้าได้ด้วยค่ะ

เราอยู่ตรงโซนที่เป็นของกินเล่น กินพวกชา (อร่อยและหอมทั้งร้อนและเย็น แต่อย่าหวังว่ามันจะหวานเท่าของไทยนะคะ) ขนมจีบซาลาเปาโอเคเลยค่ะ (เพราะนำเข้าของไทยมา 555) 

กาแฟเราไม่ได้ชิม ลูกค้าบอกว่าโอเคค่ะ

ตัวขนมจีบกับซาลาเปาเค้าขายเป็นเข่งนะคะ ไม่มีขายแยกค่ะ เข่งละ 4 ลูกค่ะ

ถ้ามาเจอช่วงทัวร์ลงอาจจะวุ่นวายหน่อยนะคะ